ЩIыналъэ политикэм ехьэлIа Iуэху нэхъ инхэм топсэлъыхь
КъБР-м и Iэтащхьэм и къалэнхэр пIалъэкIэ зыгъэзащIэ КIуэкIуэ Юрий мазаем и 13-м Налшык къалэм щыхуэзащ Урысей Федерацэм и полномочнэ лIыкIуэу Кавказ Ищхъэрэ федеральнэ округым щыIэм и къуэдзэ Ведерников Михаил.
ЗэIущIэм щытепсэлъыхьащ лъэпкъхэм, дин зэмылIэужьыгъуэхэр зыIыгъхэм яку дэлъ зэхущытыкIэхэм, жылагъуэ Iуэхухэм, щIалэгъуалэм, информацэм ехьэлIа политикэм.
ИужькIэ Ведерников Михаил гъуэрыгъуэурэ яхуэзащ КъБР-м и Парламентым, КъБР-м и ХэхакIуэ комиссэм, гъэзэщIакIуэ властым и федеральнэ органхэм я щIыналъэ органхэм, щIыпIэ унафэр зезыгъакIуэ IэнатIэхэм я унафэщIхэм, «Эльбрус» эксперт клубым хэтхэм, щIалэгъуалэ зэгухьэныгъэхэмрэ къэзакъхэмрэ я лIыкIуэхэм. А зэIущIэхэр зыхуэунэтIауэ щытар щIыналъэм и жылагъуэ-политикэ гъащIэм и унэтIыныгъэ нэхъыщхьэхэм хиубыдэу ирагъэкIуэкI лэжьыгъэр нэхъ тэмэму зэгъэуIунырщ.
